I ELÄINLÄÄKINTÄÄ KOSKEVA LAINSÄÄDÄNTÖ

1. 31964 L 0433: Neuvoston direktiivi 64/433/ETY terveyttä koskevista vaatimuksista tuoreen lihan tuotannossa ja markkinoille saattamisessa (EYVL 121, 29.7.1964, s. 2012 ja myöhemmin muutettuna ja konsolidoituna EYVL:ssä L 268, 29.6.1991, s. 71), sellaisena kuin se on viimeksi muutettuna seuraavalla:

- 31995 L 0023: neuvoston direktiivi 95/23/EY, annettu 22.6.1995 (EYVL L 243, 11.10.1995, s. 7);

31971 L 0118: Neuvoston direktiivi 71/118/ETY, annettu 15 päivänä helmikuuta 1971, terveyttä koskevista ongelmista tuoreen siipikarjanlihan kaupassa (EYVL L 55, 8.3.1971, s. 23 ja myöhemmin muutettuna ja ajan tasalle saatettuna EYVL:ssä L 62, 15.3.1993, s. 6), sellaisena kuin se on viimeksi muutettuna seuraavalla:

- 31997 L 0079: neuvoston direktiivi 97/79/EY, annettu 18.12.1997 (EYVL L 24, 30.1.1998, s. 31);

31977 L 0099: Neuvoston direktiivi 77/99/ETY, annettu 21 päivänä joulukuuta 1976, terveyttä koskevista kysymyksistä lihavalmisteiden ja tiettyjen muiden eläinperäisten tuotteiden tuotannossa ja markkinoille saattamisessa (EYVL L 26, 31.1.1977, s. 85 ja myöhemmin muutettuna ja ajan tasalle saatettuna EYVL:ssä L 57, 2.3.1992, s. 4), sellaisena kuin se on viimeksi muutettuna seuraavalla:

- 31997 L 0076: neuvoston direktiivi 97/76/EY, annettu 16.12.1997 (EYVL L 10, 16.1.1998, s. 25);

31991 L 0493: Neuvoston direktiivi 91/493/ETY, annettu 22 päivänä heinäkuuta 1991, terveyttä koskevista vaatimuksista kalastustuotteiden tuotannossa ja saattamisessa markkinoille (EYVL L 268, 24.9.1991, s. 15), sellaisena kuin se on viimeksi muutettuna seuraavalla:

- 31997 L 0079: neuvoston direktiivi 97/79/EY, annettu 18.12.1997 (EYVL L 24, 30.1.1998, s. 31);

31992 L 0046: Neuvoston direktiivi 92/46/ETY, annettu 16 päivänä kesäkuuta 1992, raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä (EYVL L 268, 14.9.1992, s. 1), sellaisena kuin se on viimeksi muutettuna seuraavalla:

- 31996 L 0023: neuvoston direktiivi 96/23/EY, annettu 29 päivänä huhtikuuta 1996 (EYVL L 125, 23.5.1996, s. 10);

31994 L 0065: Neuvoston direktiivi 94/65/EY, annettu 14 päivänä joulukuuta 1994, jauhetun lihan ja raakalihavalmisteiden tuotantoon ja markkinoille saattamiseen sovellettavista vaatimuksista (EYVL L 368, 31.12.1994, s. 10)

a) Direktiivin 64/433/ETY liitteessä I, direktiivin 71/118/ETY liitteessä I, direktiivin 77/99/ETY liitteissä A ja B ja direktiivin 94/65/EY liitteessä I esitettyjä rakenteellisia vaatimuksia ei sovelleta tämän liitteen lisäyksessä B lueteltuihin Puolan laitoksiin ennen 31 päivää joulukuuta 2007, eikä direktiivin 92/46/ETY liitteessä B ja direktiivin 91/493/ETY liitteessä esitettyjä rakenteellisia vaatimuksia sovelleta lisäyksessä B lueteltuihin Puolan laitoksiin ennen 31 päivää joulukuuta 2006, jollei jäljempänä esitetyistä edellytyksistä muuta johdu.

b) Niin kauan kuin edellä a kohdassa tarkoitettuihin laitoksiin sovelletaan kyseisen kohdan määräyksiä, kyseisistä laitoksista peräisin olevia tuotteita saa saattaa ainoastaan kotimarkkinoille tai käyttää jatkojalostukseen a kohdan määräysten soveltamisalaan myös kuuluvissa kotimaan laitoksissa kaupan pitämisen ajankohdasta riippumatta. Tällaisissa tuotteissa on oltava erityinen terveysmerkintä.

Tuoreita, valmistettuja ja jalostettuja kalastustuotteita saa saattaa ainoastaan kotimarkkinoille tai käsitellä tai jatkojalostaa samassa laitoksessa kaupan pitämisen ajankohdasta riippumatta. Tuoreet, valmistetut ja jalostetut kalastustuotteet on käärittävä ja/tai pakattava vähittäismyyntipakkauksiin ja niissä on oltava erityinen merkintä tunnistamista varten. Tuoretta pakkaamatonta kalaa ei saa pitää kaupan paitsi suoraan lopullisille kuluttajille sillä hallintoalueella (Poviatissa), jossa kalatehdas sijaitsee. Tässä tapauksessa myyntipaikalle kuljetettavissa kalasäiliöissä on oltava edellä mainittu erityinen tunnistusmerkintä.

Ensimmäistä alakohtaa on sovellettava myös kaikkiin integroiduista lihanjalostuslaitoksista peräisin oleviin tuotteisiin, jos johonkin tällaisen laitoksen osaan sovelletaan a kohdan määräyksiä. Lisäyksessä B luetellut maidonjalostamot saavat ottaa vastaan raakamaitotoimituksia, jotka eivät ole direktiivin 92/46/ETY liitteessä A olevan IV luvun A osan 1 kohdan vaatimusten mukaisia tai jotka tulevat maitotiloilta, jotka eivät ole mainitun direktiivin liitteessä A olevan II luvun vaatimusten mukaisia, edellyttäen, että kyseiset tilat mainitaan Puolan viranomaisten tätä tarkoitusta varten ylläpitämässä luettelossa.

c) Lisäyksessä B luetellut 56 maidonjalostamoa saavat jalostaa EU:n vaatimukset täyttävää ja muuta kuin EU:n vaatimukset täyttävää maitoa erillisillä tuotantolinjoilla. Lupa myönnetään maidonjalostamoille seuraavasti:

- 30 kesäkuuta 2005 saakka I osassa lueteltujen 29 jalostamon osalta,

- 31 joulukuuta 2005 saakka II osassa lueteltujen 14 jalostamon osalta,

- 31 joulukuuta 2006 saakka III osassa lueteltujen 13 jalostamon osalta.

Tässä yhteydessä muulla kuin EU:n vaatimukset täyttävällä maidolla tarkoitetaan sellaisia raakamaitotoimituksia, jotka eivät ole direktiivin 92/46/ETY liitteessä A olevan IV luvun A (1) kohdan mukaisia tai jotka tulevat maitotiloilta, jotka eivät ole sanotun direktiivin liitteessä A olevan II luvun mukaisia, edellyttäen että kyseiset tilat sisältyvät Puolan viranomaisten tätä varten pitämään luetteloon.

Kyseisten laitosten on täytettävä täysin EU:n laitoksille asettamat vaatimukset, myös (direktiivin 92/46/ETY [20] 14 artiklassa tarkoitettu) vaara-analyysin ja kriittisten valvontapisteiden järjestelmän (HACCP-järjestelmän) täytäntöönpanoa koskeva vaatimus, ja niiden on osoitettava valmiutensa täyttää kokonaisuudessaan seuraavat edellytykset, johon kuuluu myös asiaankuuluvien tuotantolinjojen nimeäminen:

- kaikkien tarvittavien toimenpiteiden toteuttaminen, jotta laitoksen sisäisiä menettelyjä maidon erottelemiseksi voidaan asianmukaisesti noudattaa alkaen maidon keräyksestä lopputuotevaiheeseen, mukaan lukien maidon keräilyreitit, EU:n vaatimukset täyttävän ja muun kuin EU:n vaatimukset täyttävän maidon erillinen varastointi ja käsittely, muuhun kuin EU:n vaatimukset täyttävään maitoon perustuville tuotteille tarkoitetut erityiset pakkaukset ja pakkausmerkinnät sekä kyseisten tuotteiden erillinen varastointi,

- menettelyn perustaminen, jolla varmistetaan raaka-aineen jäljitettävyys ja johon kuuluvat tarvittavat asiakirjatodisteet tuotteiden liikkumisesta ja tuotteiden kirjanpito sekä EU:n vaatimukset täyttävien ja muiden raaka-aineiden saattaminen tuotettujen tuotteiden luokkia vastaaviksi,

- kaiken raakamaidon lämpökäsittely vähintään 71,7 °C-asteessa 15 sekunnin ajan, ja

- kaikkien asiaankuuluvien toimenpiteiden toteuttaminen sen varmistamiseksi, ettei terveysmerkintää käytetä petostarkoituksessa.

Puolan viranomaiset:

- varmistavat, että kunkin kyseessä olevan laitoksen toiminnanharjoittaja tai johtaja toteuttaa kaikki tarvittavat toimenpiteet, jotta laitoksen sisäisiä menettelyjä maidon erottelemiseksi voidaan asianmukaisesti noudattaa,

- suorittavat maidonerottelun noudattamiseen liittyviä testejä ja yllätystarkastuksia, ja

- testaavat hyväksytyissä laboratorioissa kaikki raaka-aineet ja lopputuotteet sen varmistamiseksi, että ne ovat direktiivin 92/46/ETY liitteen C vaatimusten mukaisia, mukaan lukien maitopohjaisten tuotteiden mikrobiologiset vaatimukset.

Maitoa ja/tai maitopohjaisia tuotteita, jotka ovat peräisin erillisiltä tuotantolinjoilta, joilla jalostetaan muuta kuin EU:n vaatimukset täyttävää raakamaitoa EU:n vaatimukset täyttävän maidon jalostamoissa, voidaan pitää kaupan ainoastaan kotimarkkinoilla riippumatta kaupan pitämisen ajankohdasta. Jos tällaista maitoa ja/tai tällaisia maitopohjaisia tuotteita käytetään jatkojalostukseen, niitä ei saa sekoittaa EU:n vaatimukset täyttävän maidon tai EU:n vaatimukset täyttävien maitopohjaisten tuotteiden kanssa eikä viedä mihinkään muuhun laitokseen, johon ei sovelleta siirtymätoimenpiteitä. Tällaisissa tuotteissa on kaupan pitäminen ajankohdasta riippumatta oltava erityinen terveysmerkintä.

Puolassa edellä olevien määräysten mukaisesti tuotetuille maidolle ja maitotuotteille saa myöntää tukea neuvoston asetuksen (EY) N:o 1255/1999 I osaston II ja III luvun, lukuun ottamatta 11 artiklaa, ja II osaston mukaisesti vain, jos niissä on neuvoston direktiivin 92/46/ETY liitteessä C olevan IV luvun A kohdassa tarkoitettu soikea terveysmerkintä.

d) Puolan on varmistettava a kohdassa tarkoitettujen rakenteellisten vaatimusten asteittainen noudattaminen lisäyksessä B esitettyjen, olemassa olevien puutteiden korjaamista koskevien määräaikojen mukaisesti. Puolan viranomaisten on jatkuvasti valvottava laitosten virallisesti hyväksyttyjen laitoskohtaisten kehityssuunnitelmien toteuttamista yhtenäisten kriteereiden pohjalta. Puolan on varmistettava, että ainoastaan ne lihanjalostuslaitokset, jotka ovat täysin näiden vaatimusten mukaisia 31 päivään joulukuuta 2007 mennessä, ja ainoastaan ne maidon- ja kalanjalostuslaitokset, jotka ovat täysin näiden vaatimusten mukaisia 31 päivään joulukuuta 2006 mennessä, saavat sen jälkeen jatkaa toimintaansa. Puolan on toimitettava komissiolle vuosittain kertomus kaikissa lisäyksessä B luetelluissa laitoksissa tapahtuneesta edistymisestä, mukaan lukien luettelo laitoksista, jotka ovat saattaneet kehityssuunnitelman päätökseen kyseisen vuoden aikana. Edellä c kohdassa tarkoitettujen maidonjalostamojen osalta kertomus on toimitettava puolivuosittain marraskuusta 2004 alkaen.

e) Komissio voi saattaa tämän liitteen lisäyksen B ajan tasalle ennen liittymistä ja ennen siirtymäkauden päättymistä. Tässä yhteydessä komissio voi lisätä rajoitetusti a kohdassa tarkoitettuja yksittäisiä laitoksia tai poistaa a ja c kohdassa tarkoitettuja yksittäisiä laitoksia ottaen huomioon olemassa olevien puutteiden korjaamisessa tapahtunut edistyminen ja seurantaprosessin tulokset sekä c kohdassa tarkoitettujen, EU:n vaatimukset täyttävää ja muuta maitoa jalostamaan oikeutettujen maidonjalostamoiden sovitun asteittainen vähentäminen.

Yksityiskohtaiset soveltamissäännöt edellä esitetyn siirtymäjärjestelyn moitteettoman toiminnan varmistamiseksi vahvistetaan direktiivin 64/433/ETY 16 artiklan, direktiivin 71/118/ETY 21 artiklan, direktiivin 91/493/ETY 15 artiklan, direktiivin 77/99/ETY 20 artiklan, direktiivin 92/46/ETY 31 artiklan ja direktiivin 94/65/EY 20 artiklan mukaisesti.

2. 31999 L 0074: Neuvoston direktiivi 1999/74/EY, annettu 19 päivänä heinäkuuta 1999, munivien kanojen suojelun vähimmäisvaatimuksista (EYVL L 203, 3.8.1999, s. 53)

Tämän liitteen lisäyksessä C luetellut Puolan 44 laitosta saavat pitää 31 päivään joulukuuta 2009 saakka käytössä nykyiset häkit, jotka eivät täytä direktiivin 1999/74/EY 5 artiklan 1 kohdan 4 ja 5 alakohdassa esitettyjä vähimmäisvaatimuksia vähäisempien rakennusosien (vain korkeus ja pohjan kaltevuus) osalta, edellyttäen, että häkit ovat vähintään 36 senttimetriä korkeita vähintään 65 prosentissa häkin pinta-alasta ja muualla vähintään 33 senttimetriä ja että pohjan kaltevuus on enintään 16 prosenttia ja että ne on otettu käyttöön ennen vuotta 2000.

[20] Direktiivi 92/46/EY raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä (EYVL L 268, 14.9.1992, s. 1), sellaisena kuin se on viimeksi muutettuna neuvoston direktiivillä 94/71/EY (EYVL L 368, 31.12.1994, s. 33).

--------------------------------------------------